**Numele fericirii**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Verde ecou de primăvară

răstoarnă cerul pe pământ

şi-a ieşit chiar Dumnezeu afară

la verde crud să stea la rând

Răstoarnă cerul pe pământ

clinchete de zurgălăi

şi iarna-mi trece vai prin gând

dar fulgii nu-s aşa de răi

Cu clinchete de zurgălăi

a ieşit chiar Dumnezeu afară

şi florile răsună-n văi

verde ecou de primăvară

Răstoarnă cerul pe pământ

şi-mi fura Doamne orice gând

Costel Zăgan, CEZEISME II